ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιουλίου 1989 για τη θέση σε προσωρινή εφαρμογή του συμφωνηθέντος πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για το εμπόριο κλωστοϋφαντουργικών προϊόντων ( 89/669/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας :

ότι, εν αναμονή της ολοκλήρωσης των απαραίτητων διαδικασιών για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για το εμπόριο των κλωστοϋφαντουργικών προϊόντων, που μονογραφήθηκε στις 31 Οκτωβρίου 1986, η συμφωνία εφαρμόζεται προσωρινά από την 1η Ιανουαρίου 1987, σύμφωνα με την απόφαση 88/495/ΕΟΚ^( 1 ), όσον αφορά την Κοινότητα

ότι η εν λόγω συμφωνία προβλέπει τη δυνατότητα επανεξέτασης, ενόψει της πρόσφατης ανάπτυξης του εμπορίου, των ποσοτικών προσαρμογών των ποσοστώσεων για ορισμένες κατηγορίες οι οποίες πραγματοποιούνται για να ληφθεί υπόψη το εναρμονισμένο σύστημα

ότι, κατόπιν των διαβουλεύσεων μεταξύ της Κοινότητας και της Δημοκρατίας της Ινδίας, μονογραφήθηκε, στις 25 Απριλίου 1989, συμφωνηθέν πρακτικό που τροποποιεί την ποσόστωση για τα προϊόντα των κατηγοριών 7 και 27 που καθορίζονται στη συμφωνία

ότι, μέχρις ότου ολοκληρωθούν οι αναγκαίες διαδικασίες για τη σύναψη της συμφωνίας και του συμφωνηθέντος πρακτικού, πρέπει να εφαρμοστεί προσωρινά το συμφωνηθέν πρακτικό, με ισχύ από την 1η Ιανουαρίου 1988, με την επιφύλαξη αμοιβαίας προσωρινής εφαρμογής από τη Δημοκρατία της Ινδίας,

ΑΠΟΦΑΣΙΖΕΙ :

Άρθρο 1

Μέχρις ότου ολοκληρωθούν οι αναγκαίες διαδικασίες για τη σύναψή του, το συμφωνηθέν πρακτικό που τροποποιεί τη συμφωνία για το εμπόριο των κλωστοϋφαντουργικών προϊόντων μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας, εφαρμόζεται προσωρινά στην Κοινότητα, από την 1η Ιανουαρίου 1988, με την επιφύλαξη αμοιβαίας προσωρινής εφαρμογής από τη Δημοκρατία της Ινδίας .

Το κείμενο του συμφωνηθέντος πρακτικού επισυνάπτεται στην παρούσα απόφαση .

Άρθρο 2

Η Επιτροπή καλείται να ζητήσει τη γνώμη της κυβέρνησης της Δημοκρατίας της Ινδίας για την προσωρινή εφαρμογή του συμφωνηθέντος πρακτικού που αναφέρεται στο άρθρο 1 και να την ανακοινώσει στο Συμβούλιο .

Βρυξέλλες, 24 Ιουλίου 1989 .

Για το Συμβούλιο

Ο Πρόεδρος

H . NALLET

( 1 ) ΕΕ αριθ . L 267 της 27.^9.^1988, σ . 1 .
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 13ης Απριλίου 1989

για το διορισμό μέλους της Οικονομικής και Κοινωνικής Επιτροπής

(89/402/ΕΟΚ, Ευρατόμ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 έως 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,

τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,

την απόφαση του Συμβουλίου της 15ης Σεπτεμβρίου 1986 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1990 (1),

Επειδή, μετά την παραίτηση του κ. Gilles Nugeyre, που γνωστοποιήθηκε στο Συμβούλιο στις 22 Νοεμβρίου 1988, και του κ. Michel Saiu, που γνωστοποιήθηκε στο Συμβούλιο στις 23 Ιανουαρίου 1989, έχουν κενωθεί δύο θέσεις μελών της Επιτροπής αυτής,

Έχοντας υπόψη τις υποψηφιότητες που υποβλήθηκαν από τη Μόνιμη Αντιπροσωπεία της Γαλλίας στις 3 Φεβρουαρίου 1989,

Αφού έλαβε τη θετική γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Οι κ.κ. Joel Berton και Michel Bordes-Pages διορίζονται μέλη της Οικονομικής και Κοινωνικής Επιτροπής, σε αντικατάσταση των κ.κ. Gilles Nugeyre και Michel Saiu αντιστοίχως και για το υπόλοιπο της θητείας τους, δηλαδή μέχρι τις 20 Σεπτεμβρίου 1990.

Λουξεμβούργο, 13 Απριλίου 1989.

Για το Συμβούλιο

Ο Πρόεδρος

P. SOLBES

(1) ΕΕ αριθ. C 244 της 30. 9. 1986, σ. 2.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Ιουνίου 1989 για τη σύναψη συμπληρωματικού πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας σχετικά με την κατάργηση των υφισταμένων ποσοτικών περιορισμών και μέτρων ισοδυνάμου αποτελέσματος κατά τις εξαγωγές, καθώς και την πρόληψη της επιβολής τους στο μέλλον ( 89/547/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας :

ότι η συμφωνία μεταξύ της Ευρωπαϊκής Οικονομικής Κοινότητας και του Βασιλείου της Σουηδίας^(1 ), που υπεγράφη στις Βρυξέλλες στις 22 Ιουλίου 1972, δεν προβλέπει απαγόρευση των ποσοτικών περιορισμών κατά τις εξαγωγές και επιβαρύνσεις και μέτρα ισοδυνάμου αποτελέσματος

ότι είναι προς το συμφέρον της Ευρωπαϊκής Οικονομικής Κοινότητας και του Βασιλείου της Σουηδίας να προωθήσουν την ελεύθερη κυκλοφορία των πρώτων υλών και των αγαθών με την κατάργηση αυτών των περιορισμών και μέτρων που θίγουν τις μεταξύ τους συναλλαγές και την αποφυγή δημιουργίας νέων

ότι είναι αναγκαίο να καταργηθούν σταδιακά οι υπάρχοντες περιορισμοί και ισοδύναμα μέτρα που αφορούν ορισμένα προϊόντα και να προβλεφθούν μέτρα διασφάλισης για την περίπτωση επανεξαγωγής προς τρίτες χώρες έναντι των οποίων το συμβαλλόμενο μέρος που εξάγει διατηρεί περιορισμούς ή μέτρα ισοδυνάμου αποτελέσματος για την περίπτωση σοβαρής έλλειψης συγκεκριμένου προϊόντος

ότι, βάσει του άρθρου 32 παράγραφος 1 της συμφωνίας, τα συμβαλλόμενα μέρη δύνανται, προς το συμφέρον της οικονομίας τους, να αναπτύξουν τις σχέσεις που προβλέπει η συμφωνία και να τις επεκτείνουν σε τομείς που δεν καλύπτονται από αυτήν

ότι η Επιτροπή διεξήγαγε διαπραγματεύσεις με το Βασίλειο της Σουηδίας, που κατέληξαν στη σύνταξη πρωτοκόλλου,

ΑΠΟΦΑΣΙΖΕΙ :

Άρθρο 1

Εγκρίνεται εξ ονόματος της Κοινότητας το συμπληρωματικό πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδιάς σχετικά με την κατάργηση των υφισταμένων ποσοτικών περιορισμών και μέτρων ισοδυνάμου αποτελέσματος κατά τις εξαγωγές, καθώς και την πρόληψη της επιβολής τους στο μέλλον .

Το κείμενο του πρωτοκόλλου επισυνάπτεται στην παρούσα απόφαση .

Άρθρο 2

Ο Πρόεδρος του Συμβουλίου προβαίνει στην κοινοποίηση που προβλέπει το άρθρο 4 του πρόσθετου πρωτοκόλλου .

Άρθρο 3

Η παρούσα απόφαση παράγει αποτελέσματα από την επόμενη της δημοσίευσής της στην Επίσημη Εφημερίδα των Ευρωπαϊκών Κοινοτήτων .

Λουξεμβούργο, 21 Ιουνίου 1989 .

Για το Συμβούλιο

Ο Πρόεδρος

C . ARANZADI

( 1 ) EE ariu . L 300 thw 31 . 12 . 1972, s . 97 .
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 2ας Μαΐου 1989

για τη βελτίωση της αποτελεσματικότητας των γεωργικών διαρθρώσεων στη χώρα των Βάσκων (Ισπανία) σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στην ισπανική γλώσσα είναι το μόνο αυθεντικό)

(89/325/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για την βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,

Εκτιμώντας:

ότι η ισπανική κυβέρνηση ανακοίνωσε σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 τις εξής διατάξεις της αυτόνομης κοινότητας της χώρας των Βάσκων:

- διάταγμα αριθ. 295/1988 της 8ης Νοεμβρίου 1988 περί της έννοιας του αγροτικού καταλύματος «τουριστικοαγροτική κατοικία» ,

- απόφαση της 28ης Φεβρουαρίου 1989 σχετικά με τους ειδικούς όρους τους οποίους πρέπει να πληρούν οι εγκαταστάσεις τουριστικού χαρακτήρα που δημιουργούνται μέσα στις γεωργικές εκμεταλλεύσεις, που προβλέπει το διάταγμα αριθ. 295/1988 και που ενδέχεται να τύχουν χρηματοδοτικής συμμετοχής από το ΕΓΤΠΕ, τμήμα Προσανατολισμού·

ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας·

ότι οι προαναφερθείσες διατάξεις ανταποκρίνονται στους όρους και στους στόχους του κανονισμού (ΕΟΚ) αριθ. 797/85·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα μέτρα που ελήφθησαν στη χώρα των Βάσκων (Ισπανία) σε εφαρμογή του άρθρου 16 του κανονισμού (ΕΟΚ) αριθ. 797/85 και που περιέχονται στο διάταγμα αριθ. 295/1988 και στην απόφαση της 28ης Φεβρουαρίου 1989 πληρούν τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 2 Μαΐου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 108 της 29. 4. 1988, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Μαΐου 1989 για τη σύναψη του τρίτου πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα ( 89/432/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας :

ότι μια ολική αναστολή, εκ μέρους της Δημοκρατίας της Φινλανδίας, των δασμών επί των προϊόντων που εισάγονται από την Ισπανία θα διευκόλυνε το εμπόριο μεταξύ των δύο χωρών

ότι το πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας^(1 ) που υπογράφηκε στις Βρυξέλλες στις 5 Οκτωβρίου 1973, λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα δεν προβλέπει τη δυνατότητα για τη Δημοκρατία της Φινλανδίας να αναστείλει τους δασμούς της επί των προϊόντων που εισάγονται από την Ισπανία

ότι θα πρέπει ως εκ τούτου να εγκριθεί το τρίτο πρόσθετο πρωτόκολλο της προαναφερόμενης συμφωνίας για να προβλεφθεί η ολική αναστολή των δασμών που εφαρμόζονται στα προϊόντα που καλύπτονται από αυτή τη συμφωνία και τα οποία εισάγονται από την Ισπανία στη Φινλανδία,

ΑΠΟΦΑΣΙΖΕΙ :

Άρθρο 1 Το τρίτο πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας

της Φινλανδίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα, εγκρίνεται εξ ονόματος της Κοινότητας .

Το κείμενο του πρωτοκόλλου επισυνάπτεται στην παρούσα απόφαση .

Άρθρο 2 Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 3 του πρωτοκόλλου^(2 ).

Άρθρο 3 Η παρούσα απόφαση παράγει αποτελέσματα την επόμενη της δημοσίευσής της στην Επίσημη Εφημερίδα των Ευρωπαϊκών Κοινοτήτων .

Βρυξέλλες, 3 Μαΐου 1989 .

Για το Συμβούλιο

Ο Πρόεδρος

P . SOLBES

( 1 ) EE ariu . L 328 thw 28 . 11 . 1973, s . 2 .

( 2 ) H hmeromhnia enarjhw isxzow toz prvtokolloz ua dhmosiezuei sthn Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου .
ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Μαρτίου 1989 για την έγκριση του σχεδίου ανίχνευσης καταλοίπων ουσιών, άλλων από εκείνες με ορμονική δράση, που υπέβαλε η Ιρλανδία ( Το κείμενο στην αγγλική γλώσσα είναι το μόνο αυθεντικό ) ( 89/276/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 86/469/ΕΟΚ του Συμβουλίου της 16ης Σεπτεμβρίου 1986 σχετικά με την εξέταση των ζώων και του νωπού κρεάτος για την παρουσία καταλοίπων^(1 ), και ιδίως το άρθρο^4,

Εκτιμώντας :

ότι, με επιστολή τής 9ης Νοεμβρίου 1988, η Ιρλανδία ανακοίνωσε στην Επιτροπή σχέδιο που καθορίζει τα μέτρα που εγκρίθηκαν σε εθνικό επίπεδο για την ανίχνευση καταλοίπων των ουσιών που αναφέρονται στο παράρτημα Ι, ομάδες Α ΙΙΙ και Β, της οδηγίας 86/469/ΕΟΚ

ότι, μετά από εξέταση, αποδείχθηκε ότι το τροποποιημένο σχέδιο είναι σύμφωνο με τις διατάξεις της οδηγίας 86/469/ΕΟΚ, και ιδίως με το άρθρο 4 παράγραφος 1

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1 Εγκρίνεται το σχέδιο για την ανίχνευση καταλοίπων των ουσιών που αναφέρονται στο παράρτημα Ι, ομάδες Α ΙΙΙ και Β, της οδηγίας 86/469/ΕΟΚ που υπέβαλε η Ιρλανδία .

Άρθρο 2 Η Ιρλανδία θέτει σε ισχύ τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1 .

Άρθρο 3 Η παρούσα απόφαση απευθύνεται στην Δημοκρατία της Ιρλανδίας .

Βρυξέλλες, 30 Μαρτίου 1989 .

Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 275 της 26 . 9 . 1986, σ . 36 .
ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Μαρτίου 1989 για την έγκριση του σχεδίου ανίχνευσης καταλοίπων ουσιών, άλλων από εκείνες με ορμονική δράση, που υπέβαλε η Ισπανία ( Το κείμενο στην ισπανική γλώσσα είναι το μόνο αυθεντικό ) ( 89/265/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 86/469/ΕΟΚ του Συμβουλίου της 16ης Σεπτεμβρίου 1986 σχετικά με την εξέταση των ζώων και του νωπού κρεάτος για την παρουσία καταλοίπων^(1 ), και ιδίως το άρθρο^4,

Εκτιμώντας :

ότι, με επιστολή τής 21ης Νοεμβρίου 1988, η Ισπανία ανακοίνωσε στην Επιτροπή σχέδιο που καθορίζει τα μέτρα που εγκρίθηκαν σε εθνικό επίπεδο για την ανίχνευση καταλοίπων των ουσιών που αναφέρονται στο παράρτημα Ι, ομάδες Α ΙΙΙ και Β, της οδηγίας 86/469/ΕΟΚ

ότι, μετά από εξέταση, αποδείχθηκε ότι το τροποποιημένο σχέδιο είναι σύμφωνο με τις διατάξεις της οδηγίας 86/469/ΕΟΚ, και ιδίως με το άρθρο 4 παράγραφος 1

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1 Εγκρίνεται το σχέδιο για την ανίχνευση καταλοίπων των ουσιών που αναφέρονται στο παράρτημα Ι, ομάδες Α ΙΙΙ και Β, της οδηγίας 86/469/ΕΟΚ που υπέβαλε η Ισπανία .

Άρθρο 2 Η Ισπανία θέτει σε ισχύ τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1 .

Άρθρο 3 Η παρούσα απόφαση απευθύνεται στο Βασίλειο της Ισπανίας .

Βρυξέλλες, 30 Μαρτίου 1989 .

Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 275 της 26 . 9 . 1986, σ . 36 .
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 5ης Απριλίου 1989

για το διορισμό μέλους του Ελεγκτικού Συνεδρίου

(89/234/ΕΟΚ, Ευρατόμ, ΕΚΑΧ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 78 Ε,

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 180,

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 22,

τη γνώμη του Ευρωπαϊκού Κοινοβουλίου (1),

Εκτιμώντας:

ότι ο κ. Keld Brixtofte, μέλος του Ελεγκτικού Συνεδρίου, με την από 10ης Νοεμβρίου 1988 επιστολή του προς το Γενικό Γραμματέα του Συμβουλίου, υπέβαλε την παραίτησή του από τις 18 Απριλίου 1989·

ότι πρέπει να διορισθεί ένα μέλος του Ελεγκτικού Συνεδρίου για τον υπόλοιπο χρόνο της θητείας του κ. Brixtofte,

ΑΠΟΦΑΣΙΖΕΙ:

Άρθρο 1

Ο κ. Ole Warberg διορίζεται μέλος του Ελεγκτικού Συνεδρίου μέχρι και την 17η Οκτωβρίου 1993.

Άρθρο 2

Η παρούσα απόφαση αρχίζει να ισχύει από τις 18 Απριλίου 1989.

Λουξεμβούργο, 5 Απριλίου 1989.

Για το Συμβούλιο

Ο Πρόεδρος

M. CHAVES GONZALEZ

(1) Γνώμη διατυπωθείσα στις 17 Μαρτίου 1989 (δεν έχει ακόμη δημοσιευθεί στην Επίσημη Εφημερίδα).
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 3ης Μαρτίου 1989

όσον αφορά την εισαγωγή εκ μέρους των κρατών μελών νωπού κρέατος από τη Λαϊκή Δημοκρατία της Αλβανίας

(89/197/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές του χοιρείου και βοείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 88/289/ΕΟΚ (2), και ιδίως τα άρθρα 4 και 16,

Εκτιμώντας:

ότι η Αλβανία αναφέρεται στον κατάλογο των τρίτων χωρών από τις οποίες τα κράτη μέλη επιτρέπουν την εισαγωγή βοοειδών, χοιροειδών και νωπού κρέατος όπως καθορίζεται από την οδηγία 79/542/ΕΟΚ (3)·

ότι η Επιτροπή έχει αρμοδιότητα για να εγκρίνει οδηγίες όσον αφορά τις τρίτες χώρες για τους όρους υγιεινής των ζώων και δημόσιας υγείας και, για το σκοπό αυτό, η Επιτροπή θε πρέπει να είναι σε θέση να πραγματοποιεί επιτοπίους ελέγχους σύμφωνα με το άρθρο 5 της οδηγίας 72/462/ΕΟΚ·

ότι η Επιτροπή έχει ζητήσει γραπτώς σε αρκετές περιπτώσεις από τις αρμόδιες αρχές της Αλβανίας την πραγματοποίηση προκαταρκτικής επίσκεψης από εμπειρογνώμονες κτηνιάτρους των κρατών μελών και της Επιτροπής·

ότι η Επιτροπή δεν έχει λάβει απάντηση σχετικά με τις ανωτέρω προτάσεις της·

ότι δεν μπορεί να εξακριβωθεί επιτοπίως η τήρηση των διατάξεων των άρθρων 4 και 16 της οδηγίας 72/462/ΕΟΚ·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη δεν μπορούν να επιτρέψουν την εισαγωγή νωπού κρέατος που προέρχεται από εγκαταστάσεις της Λαϊκής Δημοκρατίας της Αλβανίας.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 3 Μαρτίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 124 της 18. 5. 1988, σ. 31.

(3) ΕΕ αριθ. L 146 της 14. 6. 1979, σ. 15.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Φεβρουαρίου 1989

σχετικά με τα υγειονομικά μέτρα που αφορούν τις εισαγωγές ορισμένων νωπών κρεάτων από την Αργεντινή

(89/179/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 88/289/ΕΟΚ (2), και ιδίως το άρθρο 16,

Εκτιμώντας:

ότι οι υγειονομικοί όροι και η υγειονομική πιστοποίηση που απαιτούνται κατά την εισαγωγή νωπών κρεάτων από την Αργεντινή καθορίζονται στην απόφαση 86/194/ΕΟΚ της Επιτροπής (3), όπως τροποποιήθηκε τελευταία από την απόφαση 87/455/ΕΟΚ (4), σε συνάρτηση ιδίως με την κατάσταση όσον αφορά τον αφθώδη πυρετό που επικρατούσε τότε στην Αργεντινή·

ότι κατά τον τελευταίο επί τόπου έλεγχο που διενήργησε η Κοινότητα το Νοέμβριο 1988, παρατηρήθηκαν μεταβολές ως προς την ποιότητα των κτηνιατρικών ελέγχων της Αργεντινής που διενεργούνται, όσον αφορά τον αφθώδη πυρετό, σε ορισμένες επαρχίες της Αργεντινής·

ότι, αν η κατάσταση αυτή συνεχισθεί, ενδέχεται να προκύψουν κίνδυνοι για το ζωικό κεφάλαιο της Κοινότητας·

ότι, κατά συνέπεια πρέπει να ληφθούν προστατευτικά μέτρα για να αποφευχθεί το ενδεχόμενο αυτό και να απαγορευθούν οι εισαγωγές από ορισμένες επαρχίες της Αργεντινής·

ότι η Επιτροπή επέστησε την προσοχή των αρχών της Αργεντινής ως προς τις διατάξεις του άρθρου 14 της οδηγίας 72/462/ΕΟΚ·

ότι οι υγειονομικές προδιαγραφές για τις εισαγωγές προϊόντων κρέατος από τρίτες χώρες δεν έχουν ακόμα εναρμονιστεί σε κοινοτικό επίπεδο· ότι, ως εκ τούτου, τα κράτη μέλη μπορούν, προς το παρόν, να συνεχίσουν να εισάγουν προϊόντα κρέατος από τρίτες χώρες βάσει των υγειονομικών διατάξεων που περιλαμβάνονται στη σχετική κοινοτική νομοθεσία·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η άδεια εισαγωγής νωπών κρεάτων από την Αργεντινή, όπως ορίζεται στην απόφαση 86/194/ΕΟΚ, αναστέλλεται όσον αφορά τα νωπά κρέατα βοοειδών, προβατοειδών και αιγοειδών που προέρχονται από τις ακόλουθες επαρχίες:

- Chaco

- Formosa.

Άρθρο 2

Τα κράτη μέλη δεν επιτρέπουν την εισαγωγή νωπών κρεάτων που έχουν ληφθεί από σφάγια βοοειδών, προβατοειδών και αιγοειδών, από τα οποία έχουν εφαιρεθεί τα κόκαλα σε εργαστήρια τεμαχισμού που βρίσκονται στις επαρχίες που απαριθμούνται στο άρθρο 1.

Άρθρο 3

Τα κράτη μέλη απαιτούν να τροποποιηθεί το συνοδευτικό υγειονομικό πιστοποιητικό ώστε να συμπληρωθούν όλες οι αναφορές στην Αργεντινή με τις αναφορές που υποδεικνύουν την εξαίρεση των επαρχιών που απαριθμούνται στο άρθρο 1, προτού υπογραφεί από τον επίσημο κτηνίατρο, όσον αφορά τα νωπά κρέατα που λαμβάνονται από ζώα του είδους των βοοειδών, προβατοειδών και αιγοειδών.

Άρθρο 4

Η παρούσα απόφαση εφαρμόζεται από την 1η Μαρτίου 1989.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 23 Φεβρουαρίου 1989.

Για την Επιτροπή
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 20ής Φεβρουαρίου 1989

για τη θέση σε προσωρινή εφαρμογή των εγκεκριμένων πρακτικών που τροποποιούν τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για το εμπόριο υφαντουργικών προϊόντων

(89/231/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, εν αναμονή της ολοκλήρωσης των απαραίτητων διαδικασιών για τη σύναψη της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για το εμπόριο υφαντουργικών προϊόντων, που μονογραφήθηκε στις 28 Ιουνίου 1986, η συμφωνία εφαρμόζεται προσωρινά, όσον αφορά την Κοινότητα, από την 1η Ιανουαρίου 1987, σύμφωνα με την απόφαση 87/460/ΕΟΚ (1)·

ότι στην εν λόγω συμφωνία προβλέπεται η δυνατότητα επανεξετάσεως και ποσοτικών προσαρμογών των ποσοστώσεων για ορισμένες κατηγορίες, προκειμένου να ληφθεί υπόψη η εισαγωγή του εναρμονισμένου συστήματος·

ότι, μετά τις διαβουλεύσεις μεταξύ της Κοινότητας και του Βασιλείου της Ταϊλάνδης, μονογραφήθηκε στις 25 Μαρτίου 1988 εγκεκριμένο πρακτικό που τροποποιεί την ποσόστωση για τα προϊόντα της κατηγορίας 4, η οποία προβλέπεται στη συμφωνία·

ότι, μετά από περαιτέρω διαβουλεύσεις, μονογραφήθηκε στις 21 Απριλίου 1988 ένα εγκεκριμένο πρακτικό καθώς και ένα πρόσθετο έγγραφο που τροποποιεί τις ποσοστώσεις για τα προϊόντα των κατηγοριών 4, 5, 6, 7, 8, 21, 74 και 75 που προβλέπονται στη συμφωνία·

ότι, εν αναμονή της ολοκλήρωσης των απαραίτητων διαδικασιών για τη σύναψη της συμφωνίας και των εγκεκριμένων πρακτικών, τα εγκεκριμένα πρακτικά ενδείκνυται να εφαρμοσθούν προσωρινά, από την 1η Ιανουαρίου 1988, με την επιφύλαξη της αμοιβαίας προσωρινής εφαρμογής από μέρους του Βασιλείου της Ταϊλάνδης,

ΑΠΟΦΑΣΙΖΕΙ:

Άρθρο 1

Έως ότου ολοκληρωθούν οι αναγκαίες διαδικασίες για τη σύναψη της συμφωνίας, τα εγκεκριμένα πρακτικά που τροποποιούν τη συμφωνία για το εμπόριο υφαντουργικών προϊόντων μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης εφαρμόζονται προσωρινά στην Κοινότητα από την 1η Ιανουαρίου 1988, με την επιφύλαξη της προσωρινής εφαρμογής και από μέρους του Βασιλείου της Ταϊλάνδης.

Το κείμενο των εγκεκριμένων πρακτικών επισυνάπτεται στην παρούσα απόφαση.

Άρθρο 2

Η Επιτροπή καλείται να εξασφαλίσει τη σύμφωνη γνώμη της κυβέρνησης του Βασιλείου της Ταϊλάνδης σχετικά με την προσωρινή εφαρμογή των εγκεκριμένων πρακτικών που αναφέρονται στην παράγραφο 1, και να ενημερώσει σχετικά το Συμβούλιο.

Βρυξέλλες, 20 Φεβρουαρίου 1989.

Για το Συμβούλιο

Ο Πρόεδρος

F. FERNANDEZ ORDONEZ

(1) ΕΕ αριθ. L 255 της 5. 9. 1987, σ. 126.